Document ID: 32011R0360

RÅDETS GENNEMFØRELSESFORORDNING (EU) Nr. 360/2011
af 12. april 2011
om gennemførelse af artikel 16, stk. 1 og 2, i forordning (EU) nr. 204/2011 om restriktive foranstaltninger på baggrund af situationen i Libyen
RÅDET FOR DEN EUROPÆISKE UNION HAR -
under henvisning til Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen (1), særlig artikel 16, stk. 1 og 2, og
ud fra følgende betragtninger:
(1)
Rådet vedtog den 2. marts 2011 forordning (EU) nr. 204/2011 om restriktive foranstaltninger på baggrund af situationen i Libyen.
(2)
I betragtning af den alvorlige situation i Libyen bør der opføres flere personer og enheder på den liste over personer og enheder, der er omfattet af restriktive foranstaltninger, som findes i bilag III til forordning (EU) nr. 204/2011.
(3)
Desuden bør en person fjernes fra listen i bilag III, og oplysningerne vedrørende visse personer og enheder på listerne i bilag II og III til nævnte forordning bør ajourføres -
VEDTAGET DENNE FORORDNING:
Artikel 1
Bilag II og III til forordning (EU) nr. 204/2011 erstattes af teksten i henholdsvis bilag I og II til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 12. april 2011.

Labels: 18
5
11